google/wiki40b huggingface dataset:
Utdanning i Israel

Israelsk utdanningssystem

Utdanningssystemet i Israel går opp til videregående nivåer, og består av tre nivåer: grunnskoleundervisning (1.–6. klasse), fulgt av en middelskole (7.–9. klasse) og deretter videregående utdanning (10.–12. klasse). Det er skoleplikt fra 1. til 12. klasse.
Videregående utdanning består for det meste av forberedelse til israelsk opptakseksamen («bhinot bagrut»). Disse utgjør en rekke eksamener i forskjellige fag som viser forskjellig akademisk disiplin. I hvert fag blir vanskelighetsgraden av en gitt test uttrykt i «yehidot limud» (eng. units of study) for det bestemte faget, fra 1 til 5; altså er en eksamen på nivå 5 i matematikk betydelig vanskeligere enn en eksamen på nivå 3.
Hvilken som helst student med ståkarakter i fagene med påkrevd opptakseksamen (hebraisk, engelsk, matematikk, skriftene og litteratur), en total på minst 21 opptakspoeng og eksamen i minst et fag og bestått på nivå 5 oppnår tillatelse til å studere ved et universitet. I 2003 oppnådde 56,4 & av elever ved Israels videregående skoler dette, hvorav 57,4 % i den hebraiske sektoren og 50,7 % i den arabiske sektoren.
Etter videregående utdanning blir studentene vanligvis kalt inn til Det israelske forsvaret som vernepliktige, men har mulighet til å søke om utsettelse for å studere det forberedende Mechina, eller ved et college eller universitet. De som studerer på et universitet på dette nivået studerer vanligvis under et program kalt atuda, hvor deres bachelorgrad blir betalt for av forsvaret. De må skrive under en kontrakt med forsvaret, hvor de stiller seg til disposisjon i 2–3 år.
Etter å ha fullført førstegangstjenesten i Det israelske forsvaret, kan hvilken som helst israeler med tillatelse til det fortsette med høyere utdanning. Universitetene krever generelt en bestemt poengsum for opptak (i tillegg til et bestemt gjennomsnitt) og en god karakter i en psykometrisk inngangstest (hebraisk: ha-Psixometri). Alle universitetene, og noen colleger, er støttet økonomisk av staten, og studentene betaler bare en liten del av hva utdanningen egentlig koster.
Israel har åtte universiteter, hvorav ett er åpent.

Sammenligninger

Til tross for at landet er lite, har Israel det klart høyeste antallet mannlige studenter i Yale University i Midtøsten.
Equmeniakyrkan

Equmeniakyrkan er det midlertidige navnet på et kirkesamfunn i Sverige. Det blei stifta i 2011 som Gemensam Framtid (GF), og var en sammenslåing av frikirkesamfunnene Metodistkyrkan, Baptistsamfundet og Missionskyrkan. Mange navneforslag for det nye samfunnet har blitt lagt fram, men man kom ikke fram til ett enkelt forslag. I 2013 fikk samfunnet et formelt navn, Equmeniakyrkan. Siden 2007 har samfunnet hatt en felles ungdomsorganisasjon kalt equmenia. Formelle beslutninger om å fusjonere med de andre samfunnene blei behandla i kirkesamfunnenes konferanser i 2008, 2009 og 2010, før den endelige beslutningen blei gjort i 2011. Kirkekonferansen i Linköping (mai 2012) valgte Lasse Svensson som leder samt Olle Alkholm og Sofia Camnerin som nestledere.

Diskusjon i forkant av stiftelsen

Noen av de mer omstridte spørsmålene i samtalen mellom de tre samfunna er synet på forsamlingenes selvstendighet, distriktenes rolle, kriterier for medlemskap, terminologi og dåpssyn. Baptistsamfunnet bygger på sjølstendige, suverene lokale forsamlinger, mens metodistkirka har et episkopalt kirkestyre og misjonskirken hadde et kirkestyre som baserte seg på en tilsynsfunksjon over menighetene. Vigsel av likekjønna par har til en viss grad vært et betent tema. Denne skillelinja går innad i de tre samfunnene, snarere enn mellom dem. Det at noen lokale forsamlinger har hatt nært samarbeid med andre kirker som for eksempel menigheter innen Evangelska Frikyrkan og pinsemenigheter, men iblant også Svenska kyrkan. Flere baptistforsamlinger har søkt eller har planer om å søke medlemskap i Evangeliska Frikyrkan.
Bremsnes (tidligere kommune)

Bremsnes  er en tidligere kommune som ble etablert 1. januar 1897 da Kvernes kommune ble delt i fire (Eide, Kornstad, Kvernes, Bremsnes). Bremsnes hadde ved opprettelsen 2 917 innbyggere. Sjøveis forbindelse var grunnlaget for avgrensing av kommunen, og den omfattet områder på begge sider av Bremsnesfjorden, områder som i dag tilhører kommunene Averøy og Kristiansund.
8. juli 1903 ble en ubebodd del av Bremsnes i henhold til Kongelig resolusjon overført til Kvernes.
1. januar 1964 ble Bremsnes kommune oppdelt i forbindelse med kommunesammenslåinger, og opphørte som egen kommune. Største delen av kommunen med 3 153 innbyggere ble slått sammen med Kvernes kommune og det meste av Kornstad til den nye Averøy kommune. Dale krets med 963 innbyggere ble slått sammen med Grip og Kristiansund kommuner til den nye Kristiansund kommune. Bolga, Valen og Dale kretser med 884 innbyggere ble slått sammen med det meste av Frei til den nye Frei kommune. Bremsnes hadde 5 071 innbyggere på tidspunktet kommunen ble avviklet.
De nye kommunegrensene fra 1964 var basert på veiforbindelse internt i hver kommune.
Walter Besant

Biografi

Walter Besant ble født i Portsmouth, Hampshire, som sønn av en kjøpmann. Han innledet sin skolegang ved St Paul's, Southsea, Stockwell Grammar i London, og King's College London. I 1855 ble han opptatt som «pensjonist» på Christ's College ved Universitet i Cambridge, hvor han tok sin avgangseksamen i 1859 som institusjonens 18. «wrangler».
Etter å ha arbeidet et år som matematikk-lærer ved Rossall School i Fleetwood, Lancashire, og et år ved Leamington College, arbeidet han i 6 år som professor i matematikk ved Royal College i Mauritius.
Helseproblemer tvang han til å trekke seg tilbake, og han vendte tilbake til England og bosatte seg i London i 1867. I årene 1868–1885 påtok han påtok seg vervet som sekretær for Palestine Exploration Fund. I 1871 ble han opptatt som medlem av The Honourable Society of Lincoln's Inn.
I 1868 publiserte Walter Besant boken Studies in French Poetry. Tre år senere innledet han et samarbeid med den engelske romanforfatteren James Rice, og sammen skrev de blant annet Ready-money Mortiboy (1872) og Golden Butterfly (1876). Etter Rices død i 1882 innledet Besant et omfattende forfatterskap. Besants roman All in a Garden Fair ble Rudyard Kiplings inspirasjonskilde til å forlate India og gjøre en karriere som forfatter, omtalt i Kiplings Something of Myself.
Andre kjente romaner av Besant er Dorothy Forster, Children of Gibeon og All Sorts and Conditions of Men. De to sistnevnte bidro til å vekke almenhetens medfølelse for livets sorger blant de fattigste klassene i Engelske storbyer. I sitt korstog for å hjelpe samfunnets fattige, lyktes Besant i å bidra til etableringen av The People's Palace i Øst-London.
I tillegg til romaner, skrev Walter Besant også mye om Londons historie og topografi; hans planlagte beskrivelse på dette området ble imidlertid aldri avsluttet. Blant hans bøker om dette emnet er London in the 18th Century.
Besant var frimurer. I 1873 ble han «mester-murer» (3° i St. Johanneslosjen) i London-losjen Marquis of Dalhousie Lodge. Der fikk han medhold i sin idé om å opprette forskningslosjen Quatuor Coronati Lodge hvor han ble utnevnt til den første treasurer i 1886.
Besant var også en ledende skikkelse i 'Atlantic Union', en forening som ønsket å forbedre de sosiale forholdene mellom amerikanere og mennesker av britisk herkomst.
Hässelby slott

Hässelby slott er det slottet i Stockholm kommune som ligger lengst fra Stockholm sentrum. Slottet ligger i bydelen Hässelby Gård (Västerort), og er omgitt av en hage.
Byggingen av slottet startet på begynnelsen av 1640-årene, av riksrådet Carl Bonde. Slottets arkitekt var trolig Simon De la Vallée, og man antar at slottet ble fullført omkring 1660 av hans sønn, arkitekten Jean De la Vallée, for riksskattemester Gustav Bonde.
Slottet var i slekten Bondes eie frem til 1931, da Stockholm by kjøpte slottet. Den daværende selgeren ville egentlige beholde selve slottet med hagen omkring. Byen ville ikke gå med på det, og stilte som vilkår for kjøpet at hele godset inngikk. Fra slottets eiendommer har man avstykket de nåværende bydelene Hässelby Gård, Hässelby Strand og Hässelby Villastad. Senere huset slottet Nordiskt kulturcentrum.
I 2010 ble slottet overdratt fra Stockholm kommune til foretaket Hesselby Slott AB for SEK 50 millioner. Artisten Tomas Ledin var foretakets hovedaksjonær. Per 2017 benyttes slottet som hotell og selskapslokale.

Inngangsdøren

Slottets anneks fikk i 1985 en ny inngangsdør utformet av den norske kunstneren Odd Tandberg. Døren var en gave fra Oslo kommune til Stiftelsen Hässelby.

Adkomst

For å se Hässelby slott, tar man tunnelbanen grønne linje mot Hässelby Strand. Ved stasjonen Johannelund, som ligger mellom Vällingby og Hässelby Gård, kan man gå av tunnelbanen og gå 300 meter for å studere slottet på nært hold.
Ferdinand Blumentritt

Bakgrunn, familie

Blumentritt var utdannet fra Karls-universitetet i Praha der han blant annet hadde studert spansk kolonialisme. Han flyttet til Leitmeritz, også den byen i Böhmen, og ble lærer i historie og geografi. Senere ble han skoledirektør. I Leitmeritz giftet han med en kvinne derfra, Rosa Müller. De fikk to sønner og en datter, som de gav det spanske navn Dolores. Hjemme ble hun kalt Loleng, en diminutivform av navnet hennes på tagalog.

Filippinene

Da Rizal oppholdt seg i Heidelberg i Tyskland fikk han høre om Blumentritt som da holdt på å lære seg tagalog. De møttes, om enn bare én gang. De innledet en omfattende korrespondanse som skulle vare helt til Rizals henrettelse i 1896.
Ferdinand Blumentrit oversatte Rizals første bok, Noli Me Tangere, til tysk. Han skrev også forordet til Rizals andre bok, El filibusterismo, selv om han var uenig i at den ble utgitt. Disse to romanene er kommentarer forkledt som fiksjon, og de pådro seg stor ergrelse både fra den spanskledede katolske kirke på Filippinene og øyenes spanske koloniherrer. 
Under hele sitt liv var Blumentritt overbevist katolikk, og betraktet den katolske kirke som den eneste sanne kirke. At han var en tilhenger av den spanske lovgivning som var i kraft på det tidspunkt, gjenspeiles i artikler som ble offentliggjort i aviser, samt i bøker og taler. Dette var så markant at det gjorde ham fortjent til å motta en dekorasjon fra Madrid-regjeringen i forbindelse med den filippinske utstilling som ble arrangert i Madrid i 1887. Han var imidlertid ekstremt kritisk overfor den spanske kolonialregjerings tiltak på Filippinene.
Blumentritt skrev også forordet til  Sucesos de las islas Filipinas av dr. Antonio de Morga, et verk som var blitt utgitt i Mexico i 1609, og som ble bragt frem i lyset igjen og kommentert av José Rizal.
Blumentritt fikk en høy stjerne på Filippinene etter spansketiden; alle byer av noe størrelse har en gate eller noe annet oppkalt etter ham.
Svein Tenol-Tuxen

Svein Tenol-Tuxen (født 18. august 1920, død 8. juli 2008) var en norsk billedkunstner, musiker og komponist. Tenol-Tuxen ble utdannet som fiolinist ved Musikkonservatoriet i Oslo i 1937. Han var aktiv i Sogn Symfoniorkester og komponerte blant annet stykket «Vidda».
Hans kunstverk er kjøpt inn av blant andre Fylkesgalleriet i Sogn og Fjordane, Norsk kulturråd og Sentralsykehuset i Førde.
Waikiki BeachBoys

Waikiki BeachBoys var et baseball-team  som spilte i Hawaii Baseball liga. De var basert i Honolulu, Hawaii. BeachBoys navnet stammer fra Beach Boys i Waikiki, en gruppe kreditert for gjenfødelsen surfing på Hawaii.
BeachBoys spilte sine hjemmekamper på Les Murakami baseball stadion.
Arena Varaždin

Arena Varaždin (Gradska dvorana Varaždin) er en flerbruks innendørs sportsarena i Varaždin i Kroatia. Hallen brukes oftest til håndball- og basketballkamper. Tilskuerkapasiteten er på 5 400. Arenaen ble brukt under Håndball-VM 2009 for menn og Håndball-EM 2014 for kvinner.
Byggekostnadene var på 26,5 millioner euro. Hallen ble tegnet av arkitektfirmaet Max Bögl, og den åpnet 6. desember 2008.
Melinopterus

Levevis

Disse billene lever i møkk og er hyppigst på steder der husdyr beiter. Mange av artene har gått sterkt tilbake, trolig på grunn av bruksendringer i landbruket, blant annet bruk av midler mot innvollsormer som er giftige for larvene.

Utbredelse

Gruppen er utbredt i Palearktis og Nord-Amerika.
460-årene

-- 460 -- 461 -- 462 -- 463 -- 464 -- 465 -- 466 -- 467 -- 468 -- 469
Tiårsoversikt
Wilkins isbrem

Wilkins isbrem er en isbrem som stort sett fyller Wilkinssundet, en sjøstrekning i Antarktis. Sundet er plassert mellom den konkave vestlige kystlinjen av øya Alexander Island og kystene til Charcotøya og Latady Island lenger til vest.

Wilkinssundet

Den nordlige delen av sundet ble først sett og grovt kartlagt i 1910 av en fransk ekspedisjon ledet av Jean-Baptiste Charcot, og senere observert fra luften i 1929 av Hubert Wilkins. Konfigurasjonen av sundet ble bestemt i 1940 på ekspedisjons-flygninger ved US Antarctic Service.
Sundet er oppkalt etter Wilkins, som i 1929 påviste at «Charcot Land» var en øy, og dermed indirekte oppdaget sundet. Eksistensen av Latady Island på den sørvestlige siden av sundet ble bestemt i 1960 av D.J.H. Searle fra Falkland Islands Dependencies Survey ved å undersøke flere luftfoto tatt av Ronne Antarctic Research Expedition, 1947–48.

Wilkins isbrem

Wilkins-bremmen var, da den først ble observert, en rektangulær isbrem omtrent 130 km lang og 110 km bred. Den regnes å være mer enn tusen år gammel. Isbremmen dominerer den sentrale delen av Wilkinssundet, som den også henter sitt navn fra. Navnet ble foreslått av UK Antarctic Place-Names Committee (UK-APC) i 1971.
I 1993 varslet Professor David Vaughan fra British Antarctic Survey at den nordlige delen av Wilkins-bremmen ville forsvinne innen 30 år hvis oppvarmingen, som en følge av klimaendringene, av halvøya fortsatte med samme hastighet.
I 1995 og 2002 ble det observert at store isflak fra denne bremmen var løsnet.
25. mars 2008 gikk en 410 – 415 km² stor del av Wilkins-bremmen i oppløsning, noe som satte en enda større del av isbremmen i fare. Vitenskapsfolk Restene av den 14 000 km³ store isbremmen også hadde begynt å løsrive seg fra kontinentet, med en forholdsvis liten fast isbro igjen over Wilkins-sundet.
Ved slutten av mai 2008 (Antarktisk vinter) var bredden på det smaleste redusert fra 6 km til 2,7 km. 160 km² is forsvant da som det første dokumenterte tilfellet noensinne av istap i vintersesongen.
Bremmen kollapset i tidsrommet mellom 31. mars 2009 og 1. april 2009.
Wilkins isbrem var ikke forbundet med innlandsisen, i motsetning til Larsen B isbrem, og vil dermed ha ubetydelig innvirkning på havnivået.
Energiklagenævnet

Energiklagenævnet er en uavhengig klageinstans som hører under Klima- og Energiministeriet.
Nevnden fungerer som siste klageinstans for myndighetsavgjørelser innenfor energiområdet. Det består av en formann, en nestformann samt en rekke medlemmer med særlig kjennskap til energimessige forhold. Nevnden har eget sekretariat, som bistår med forberedelsen og utførelsen av nevndens beslutninger.
Sykling under Middelhavslekene 1993

Sykling under Middelhavslekene 1993. Sykling var en av flere sporter under de tolvte middelhavslekene som ble arrangert i Languedoc-Roussillon i Frankrike i perioden 16. til 27. juni 1993. Det var ellevte gangen som sykling var med på programmet under middelhavslekene. Det var en individuell- og en lagkonkurranse for menn i landeveissykling. Italia ble beste nasjon, de vant begge gullmedaljene.
Gunnarsbøparken

Gunnarsbøparken er et parkanlegg  i Tønsberg i Vestfold. Den grenser mot Storgata og Stoltenbergs gate og omgir blant annet Vestfold fylkeshus, med inngang fra Svend Foyns gate, og villaen Gunnarsbø. 
Den tidligere rederboligen ble oppført i 1878 for skipsreder og konsul Morten Wilhelm Wilhelmsen. Den og parken ble donert til Tønsberg kommune i 1929 for at den skulle fungere som rådhus, noe den gjorde fram til 1962. Bygningen fikk glassmaleri utført av Bernhard Greve i 1939. Foran villaen står en byste av Wilh. Wilhelmsen. 
I parken er det en dam og i sør et monument over rederiet Wilh. Wilhelmsen. 
I 2001 ble Gunnarsbø skatepark (anlegg for rullebrett) etablert i denne enden av parken. I 2013 ble den oppgradert med en stor betongpark med parkour-anlegg, kalt Momentumparken, og 1200 kvm skateanlegg og klatrevegg for barn og unge. Ingen elementer er høyere enn to meter over bakken.
I enden av Storgata, ved Mammutkrysset, er det også en parkeringsplass for bobiler. Langs Storgata ligger også Svend Foyns arbeiderboliger med leiligheter ut mot parken.
Hardmead

Stedsnavnet

Navnet er av angelsaksisk opprinnelse, og betyr «Heoruwulfs slette» (jfr. mead og meadow). I Domesday Book (1086) er den nevnt som Herulfmede.
Horngården

Bygningen

Gården ble oppført i 1929-1930 og er karakterisert av sitt rene funksjonalistiske design. Opprinnelig var bygget planglagt med 12 fullverdige og en tilbaketrukket toppetasje, noe som skapte stor debatt. Dette ble redusert til dagens 8 etasjer med mulighet for fremtidig utbygging. Lars Backer døde  i 1930 og arkitekt F.S.Platou stod for fullføringen av bygget. Bygget ble fredet av Riksantikvaren i 1997. Fredningen omfatter bygningens eksteriør, hovedstruktur og etasjeinndeling, og trapperommet mot vest.
Bygningen mottok Sundts premie i 1930.
Afrikagrønndue

Utbredelse

Verdens naturvernunion lister pr. februar 2018 naturlig utbredelse av arten i: Angola, Benin, Botswana, Burkina Faso, Burundi, Elfenbenskysten, Ekvatorial-Guinea, Etiopia, Gabon, Gambia, Ghana, Guinea, Guinea-Bissau, Kamerun, Kenya, Den demokratiske republikken Kongo, Republikken Kongo, Liberia, Malawi, Mali, Mosambik, Namibia, Niger, Nigeria, Rwanda, São Tomé og Príncipe, Senegal, Den sentralafrikanske republikk, Sierra Leone, Sør-Sudan, Sudan, Tanzania, Togo, Tsjad, Uganda, Zambia og Zimbabwe.
Blombacka

Blombacka er et tettsted i Karlstad kommune i Värmlands län i landskapet Värmland i Sverige. Det ligger cirka 30 kilometer nordøst for Karlstad. I 2010 hadde tettstedet 217 innbyggere.
Huang Lisha

Idrettskarriere

Huang deltok ved Paralympiske sommerleker 2008 i Beijing, der hun vant både 100 og 200 meter. Her satte hun verdensrekord på 100 meter, med 16,22 sekunder i finalen. Hun satte også verdensrekord på 200 meter, med 29,17 sekunder. Kina vant i tillegg 4 x 100 meter i klassen T53/T54, med ny verdensrekord på 57,61 sekunder, der hun deltok sammen med Dong Hongjiao, Liu Wenjun og Zhang Ting. 
Hun deltok ved sitt første VM for funksjonshemmede i 2011, og fikk der 3 gullmedaljer; på 100 og 400 meter individuelt, og på 4 x 400 meter stafett. På 200 meter fikk hun sølv, bak Anjali Forber Pratt fra USA.
Ved Paralympiske sommerleker 2012 i London vant hun også både 100 og 200 meter, og satte ny personlig rekord på 200 meter med 29,18 sekunder. På 800 meter fikk hun sølv bak sin landsmann Zhou Hongzhuan, men satte personlig rekord med 1:53,10. 
Året etter deltok hun ved Para-VM i friidrett 2013, og vant på nytt 100 og 200 meter. Hun vant 100 og 200 meter ved Para-asialekene 2014, og fikk også sølv på 800 meter og bronse på 1500 meter.  
Ved Para-VM i friidrett 2015 vant hun 100 meter i klassen T53, med ny mesterskapsrekord på 16,29. Hun fikk bronse på 400 meter, bak Angela Ballard og Zhou Hongzhuan, og Kina vant 4 x 400 meter stafett. Hun kom på 6.-plass på 800 og 1500 meter. 
Hun deltar ved Paralympiske sommerleker 2016. På 100 meter vant hun gull, etter at hun satte verdensrekord i runde 1, med 16,19 sekunder, og kjørte på 16,28 i finalen.
Pseudohomonyx borneensis

Utseende

En middelsstor, (ca. 15 millimeter), avlang, blankt brun hornbille med svært kraftige bein. Hodet mangler horn eller knøler, dekkvingene har dype punktstriper. Pronotum er rundet, nærmest ovalt sett ovenfra. Hos hannen har pronotum en butt tann på forkanten og er litt uthulet bak denne.

Levevis

Larvene lever i jorda der de spiser råtnende plantemateriale.

Utbredelse

Arten er utbredt på Borneo.
Løkringer

Løkringer er ringer av løk som dyppes i en røre eller brødsmuler for deretter å friteres. Løkringer serveres gjerne på hurtigmatrestauranter, ofte med ketchup, majones eller andre sauser. De er vanlige i USA, Canada, Storbritannia, Irland, Australia og noen deler av Asia.
Gemeinsame Normdatei

Gemeinsame Normdatei (GND) er et autoritetspostregister som blir drifta og vedlikeholdt av 
Deutsche Nationalbibliothek (DNB) med alle de tyske biblioteksforeningene, Österreichischer Bibliothekenverbund (obv) og Schweizerische Nationalbibliothek i samarbeid. 
GND erstatter fra 19. april 2012 de tidligere Personennamendatei (PND), Schlagwortnormdatei (SWD), Gemeinsame Körperschaftsdatei (GKD) og Deutsches Musikarchiv (DMA-EST-Datei) og omfatter derned personer, bedrifter, arrangementer, geografiske data og begrep.
Gjennom prosjektet Virtual International Authority File (VIAF) er GND knyttet sammen med andre nasjonale autoritetspostar via konkordansfiler.

Grunnlag

Målet med GND er å knytte sammen de mange ulike ressursene og informasjonskildene som biblioteker og andre kulturinstitusjoner i det tyskspråklege området tilbyr. Datasett som er overført uendra fra de tidligere autoritetsregistrene til GND har dei samme nøkkelverdiene som før, nå i identifikatoren GND-Nummer. Dubletter blir samordnet og datasetta suksessivt foreberedt for semantisk web. 
GND bruker regelverket RDA og er basert på utvekslingsformatet MARC 21-authority.
Rakkestad Bygdeblad

Rakkestad Bygdeblad var en avis som ble utgitt i Rakkestad i Østfold. Avisa kom ut med siste utgave 29. mars 2008.
Ansvarlig redaktør for avisa var hele tiden Carsten Lier. Avisa kom ut første gang 4. september 2002 og hadde utgivelse tirsdag, torsdag og lørdag. Avisa hadde 29 lokale eiere, og stod utenfor de store aviskonsernene.
I 2003 ble Rakkestad Bygdeblad kåret til Årets lokalavis i Norge av Landslaget for Lokalaviser.
Discolampa

Utseende

Ganske små blåvinger (vingespenn 20-25 millimeter) med brede, rundede vinger og stjerter på bakvingene. Oversiden har et stort, hvitt felt i midten, hos hannene er dette kantet med blå skjell men disse er ikke dominerende. Undersiden er hvit med svarte flekker eller streker.

Levevis

Disse sommerfuglene lever i skog, der larvene utvikler seg på busker i slekten Zizyphus (trollheggfamilien).

Utbredelse

Discolampa ethion er vidt utbredt i en rekke former fra India i vest til Sulawesi i øst, mens D. ilissus bare finnes på Sulawesi og D. albula bare på Ny-Guinea.
Lakris

Lakris (extractum glycyrrhiza) er et svart eller brunt, spiselig stoff som trekkes ut av roten av lakrisplanten.
Lakris blir brukt både som smaksstoff, særlig i søtsaker, men også i for eksempel snus, og ifølge Felleskatalogen som slimløsende substans i naturlegemidler tradisjonelt brukt i folkemedisinen ved forbigående hoste og katarr i øvre luftveier. Lakrismikstur (mixtura solvens) kan anvendes ved forkjølelse, lakrisrotpulver (lakrispulver) som mildt avføringsmiddel. 
Salmiakklakris er en smaksvariant brukt i godteri.
Navnet kommer av det greske glykyrrhiza som betyr «søt rot».

Lakris-forgiftning

Selv om lakrisrotekstrakt brukes i behandling av mageproblemer og annet, kan daglig inntak av lakris føre til forgiftning og få alvorlige konsekvenser for hjertet. Storspisere får mer av stresshormonet kortisol i blodet som gir høyt blodtrykk og hodepine. Forgiftning kan også gi muskelsvakhet, kvalme og alvorlige forstyrrelser i hjerterytmen på grunn av kaliummagel. Store mengder inntatt ved enkeltstående tilfeller forårsaker bare diaré. Lakris kan også senke testosteronnivået. Helsetilstanden normaliseres gradvis etter at en slutter med lakris.
Den karakteristiske lakrissmaken kommer fra glykyrrhizinsyre i lakrisrotplanten. Vitenskapskomiteen for mat og miljø har vurdert om gravides inntak av glykyrrhizinsyre fra lakris kan ha negative helseeffekter på fostre og barn . VKM konkluderte med at gravide som spiser lakris kan få i seg glykyrrhizinsyre, som ser ut til å kunne være negativt for helsa til fosteret og langtidseffekter for barnet.
Mordovia Arena

Historikk

Stadionet var planlagt før Russland fikk fotball VM 2018 og skulle egentlig stått ferdig i 2012.  Dette ble endret på grunn av VM og den første kampen ble spilt 21. april 2018 da FC Mordovia Saransk spilte 0-0 mot FC Zenit-Izhevsk  Saransk er den minste av byene under fotball VM og prosjektet inkluderer også oppgradering av kollektivtransport til byen og området rundt stadionet.